29 de cabudanni de su 2020

Si comùnicat chi, cun deliberatziones de su Consìgiu Comunale n. 23 e n. 24 de su 28/09/2020, sunt istados aprovados, a manera rispetiva, su Regulamentu TARI nou e sas tarifas TARI (Tassa refudos) pro s’annu 2020.

Ebbia pro s’annu 2020 est prevìdidu su reconnoschimentu, a pustis de presentatzione de istàntzia apòsita dae parte de su contribuente (abbàida su mòdulu allegadu), **de una ridutzione**, finas a su lìmite de su 50% de sa tarifa TARI dèvida dae sas **utèntzias non domèsticas**, rapresentadas, in particulare, dae atividades artigianales e cummertziales, chi durante s’emergèntzia epidemiològica dae COVID-19 sunt istadas obligadas a sa serrada temporànea de s’atividade o ant àpidu una ridutzione de su faturadu de a su nessi su 30%.

Limitadamente a s’annu 2020, in dèroga a s’art. 36, comma 1, de su regulamentu Comunale aprovadu cun deliberatzione de su Consìgiu Comunale n. 23 de su 28/09/2020, su versamentu de sa TARI est fatu **in nùmeru de 2 (duas) ratas** chi iscadint in sos meses **de santugaine e de nadale** cun facultade de fàghere su pagamentu in **una solutzione ùnica intro de su 1 de nadale de su 2020.**

In su mese de santugaine, s’ufìtziu tributos de Pàdria at a providire a sa cunsigna/imbiu de sos avisos de pagamentu TARI pro s’annu 2020. Chie non diat a retzire s’avisu de pagamentu, est pregadu de cuntatare s’ufìtziu a s’indiritzu email finanziario@comune.padria.ss.it o pagare su tributu in autolicuidatzione.

Tradutzione de s’operadora de s’isportellu linguìsticu de Pàdria

Maria Leonarda Correddu